stanford-oval/wikipedia huggingface dataset:
สมเด็จพระราชาธิบดีกอนสตันดีโนสที่ 2 แห่งกรีซ
บรรณานุกรม

Woodhouse, C.M. (1998). Modern Greece a Short History. London: Faber & Faber. ISBN 0-571-19794-9.
Γιάννης Κάτρης (1974). Η γέννηση του νεοφασισμού στην Ελλάδα 1960-1970. Athens: Παπαζήση.
Αλέξης Παπαχελάς (1997). Ο βιασμός της ελληνικής δημοκρατίας. Athens:Εστία. ISBN 960-05-0748-1.
ΜΑΡΙΟΣ ΠΛΩΡΙΤΗΣ:Απάντηση στον Γκλύξμπουργκ, Εφημερίδα Το ΒΗΜΑ, Κυριακή 10 Ιουνίου 2001 - Αρ. Φύλλου 13283
ΜΑΡΙΟΣ ΠΛΩΡΙΤΗΣ:Δευτερολογία για τον Γκλύξμπουργκ, Εφημερίδα Το ΒΗΜΑ, Κυριακή 24 Ιουνίου 2001 - Αρ. Φύλλου 13295 เก็บถาวร 2008-06-23 ที่ เวย์แบ็กแมชชีน
ΣΤΑΥΡΟΣ Π. ΨΥΧΑΡΗΣ: H ΣΥΝΤΑΓΗ ΤΗΣ ΚΡΙΣΗΣ, Εφημερίδα Το ΒΗΜΑ, 17/10/2004 -  Κωδικός άρθρου: B14292A011 ID: 265758 เก็บถาวร 2008-06-05 ที่ เวย์แบ็กแมชชีน
Official website of the former royal family เก็บถาวร 2012-03-27 ที่ เวย์แบ็กแมชชีน
Hindley, G (1979). The Royal Families of Europe. London: Lyric Books Ltd. ISBN 0-07-093530-0.
Curley, W.J.P. (1975). Monarchs In Waiting. London: Hutchinson & Co Ltd. ISBN 0-09-122310-5.
"Throneless abroad: The men who would be king เก็บถาวร 2011-05-23 ที่ เวย์แบ็กแมชชีน", TIME magazine (Jun. 3, 2002/Vol. 159 No. 22)
Archmandrite Chrostoforou Ktena. "Apanda ta en Agio Orei iera kathidrymata eis 726...", Athens 1935. Source quoted in, R. M. Dawkins, "A new book on the Administration of Athos, The Link - a review of Mediaeval and Modern Greek, No.1, June 1938, edited by Nicholas Bachtin
"King Without A Country," Vanity Fair (July 1995)
แหล่งข้อมูลอื่น

Official website of the Greek Royal Family เก็บถาวร 2012-03-27 ที่ เวย์แบ็กแมชชีน
| ก่อนหน้า |  | สมเด็จพระราชาธิบดีกอนสตันดีโนสที่ 2 แห่งกรีซ |  | ถัดไป |
| --- | --- | --- | --- | --- |
| ปัฟโลส |  |   สมเด็จพระราชาธิบดีแห่งเฮเลนส์  (6 มีนาคม ค.ศ. 1964 – 1 มิถุนายน ค.ศ. 1973) |  | เจ้าชายปัฟโลส มกุฎราชกุมารแห่งกรีซ |
| ด ค กเจ้าชายแห่งเดนมาร์ก |
| --- | --- | --- |
เริ่มนับรุ่นจากการสถาปนาระบอบราชาธิปไตยโดยการสืบราชสมบัติตามลำดับสันตติวงศ์ (hereditary monarchy) ในรัชกาลพระเจ้าเฟรเดอริกที่ 3 เมื่อปี ค.ศ. 1660
| รุ่นที่ 1 |  พระเจ้าคริสเตียนที่ 5 แห่งเดนมาร์ก  เจ้าชายเฟรเดอริก  เจ้าชายจอร์จ ดยุกแห่งคัมบาลันด์  |  |
| รุ่นที่ 2 |  พระเจ้าเฟรเดอริกที่ 4 แห่งเดนมาร์ก  เจ้าชายคริสเตียน วิลเลียม  เจ้าชายคริสเตียน  เจ้าชายคาร์ล  เจ้าชายวิลเฮ็ล์ม  เจ้าชายวิลเลียม ดยุกแห่งกลอสเตอร์  เจ้าชายเยิร์น  เจ้าชายคาร์ล  |  |
| รุ่นที่ 3 |  เจ้าชายคริสเตียน  พระเจ้าคริสเตียนที่ 6 แห่งเดนมาร์ก  เจ้าชายเฟรเดริก คาร์ล  เจ้าชายเยิร์น  เจ้าชายเฟรเดริก คริสเตียน  เจ้าชายคาร์ล  |  |
| รุ่นที่ 4 |  พระเจ้าเฟรเดอริกที่ 5 แห่งเดนมาร์ก  |  |
| รุ่นที่ 5 |  เจ้าชายคริสเตียน  พระเจ้าคริสเตียนที่ 7 แห่งเดนมาร์ก  เจ้าชายรัชทายาทเฟรเดอริก  |  |
| รุ่นที่ 6 |  พระเจ้าเฟรเดอริกที่ 6 แห่งเดนมาร์ก  พระเจ้าคริสเตียนที่ 8 แห่งเดนมาร์ก  เจ้าชายรัชทายาทเฟอร์ดินานด์  |  |
| รุ่นที่ 7 |  เจ้าชายคริสเตียน  เจ้าชายคริสเตียน  พระเจ้าเฟรเดอริกที่ 7 แห่งเดนมาร์ก  พระเจ้าคริสเตียนที่ 9 แห่งเดนมาร์ก^  |  |
| รุ่นที่ 8 |  พระเจ้าเฟรเดอริกที่ 8 แห่งเดนมาร์ก^  พระเจ้าเยออร์ยิโอสที่ 1 แห่งกรีซ^  เจ้าชายวัลเดมาร์  |  |
| รุ่นที่ 9 |  พระเจ้าคริสเตียนที่ 10 แห่งเดนมาร์ก  พระเจ้าโฮกุนที่ 7 แห่งนอร์เวย์  เจ้าชายฮารัลด์  เจ้าชายกุสตาฟ  พระเจ้าคอนสตันติโนสที่ 1 แห่งกรีซ*  เจ้าชายเยออร์ยีโอส*  เจ้าชายนิโกลาโอส*  เจ้าชายอันเดรียส*  เจ้าชายคริสโตเฟอร์*  เจ้าชายออเกอ เคานต์แห่งโรเซินบอร์ก  เจ้าชายแอกเซิล  เจ้าชายเอริก  เจ้าชายวิกโก  |  |
| รุ่นที่ 10 |  พระเจ้าเฟรเดอริกที่ 9 แห่งเดนมาร์ก  เจ้าชายคนุด รัชทายาท  พระเจ้าโอลาฟที่ 5 แห่งนอร์เวย์  เจ้าชายกอล์ม  เจ้าชายโอลัฟ  พระเจ้าเยออร์ยิโอสที่ 2 แห่งกรีซ*  พระเจ้าอเล็กซานโดรสแห่งกรีซ*  พระเจ้าปัฟโลสแห่งกรีซ*  เจ้าชายปีเตอร์*  เจ้าชายฟิลิป ดยุกแห่งเอดินบะระ*∞  เจ้าชายไมเคิล*  เจ้าชายจอร์จ วัลเดมาร์  อดีตเจ้าชายเฟล์มมิง วัลเดมาร์ เคานต์แห่งโรเซินบอร์ก  |  |
| รุ่นที่ 11 |  เจ้าชายเฮนริก^  เจ้าชายอิงกอล์ฟ  เจ้าชายคริสเตียน  พระเจ้าคอนสตันติโนสที่ 2 แห่งกรีซ*  |  |
| รุ่นที่ 12 |  สมเด็จพระราชาธิบดีเฟรเดอริกที่ 10 แห่งเดนมาร์ก  เจ้าชายโจอาคิม‡  เจ้าชายเปาโลส มกุฎราชกุมารแห่งกรีซ*  เจ้าชายนิโกเลาส์*  เจ้าชายฟิลิปโปส*  |  |
| รุ่นที่ 13 |  เจ้าชายคริสเตียน  เจ้าชายวินเซนต์  เจ้าชายนิโคไล#  เจ้าชายเฟลิกซ์#  เจ้าชายเฮนริก#  เจ้าชายคอนสตันติโนส อเล็กซิออส*  เจ้าชายอาชิเลียส-อันเดรียส*  เจ้าชายโอดีสซีส-คีโมน*  เจ้าชายอริสทิเดส สตาวรอส*  |  |
ตัวเอียง หมายถึงเจ้าชายที่ภายหลังเสียพระอิสริยยศเพราะการอภิเษกสมรสต่างฐานันดรศักดิ์ # ทรงถูกถอดพระอิสริยยศ  ^ไม่ใช่เจ้าชายแห่งเดนมาร์กตั้งแต่แรกประสูติ  *ทรงเป็นเจ้าชายแห่งกรีซด้วย ∞ทรงเป็นเจ้าชายแห่งสหราชอาณาจักรด้วย
เขตดินแดง

| เขตดินแดง |
| --- | --- |
เขต
การถอดเสียงอักษรโรมัน
 • อักษรโรมัน: Khet Din Daeng
สนามกีฬาไทย-ญี่ปุ่น ดินแดง
คำขวัญ: แหล่งเคหะชุมชน คนกระทรวงแรงงาน ศูนย์ศึกษาวิชาทหาร ตึกตระหง่าน กทม. 2 สนามประลองไทย-ญี่ปุ่น สนับสนุน การกีฬา มีอุโมงค์ทางด่วนรถไฟฟ้า ถิ่นนี้หนาคือดินแดง
แผนที่กรุงเทพมหานคร เน้นเขตดินแดง
พิกัด: 13°46′11″N 100°33′10″E﻿ / ﻿13.76972°N 100.55278°E﻿ / 13.76972; 100.55278
ประเทศ:  ไทย
เขตปกครองพิเศษ: กรุงเทพมหานคร
พื้นที่
 • ทั้งหมด: 8.354 ตร.กม. (3.225 ตร.ไมล์)
ประชากร (2566)
 • ทั้งหมด: 109,802 คน
 • ความหนาแน่น: 13,143.64 คน/ตร.กม. (34,041.9 คน/ตร.ไมล์)
รหัสไปรษณีย์: 10400
รหัสภูมิศาสตร์: 1026
ที่อยู่ สำนักงาน: เลขที่ 99 ถนนมิตรไมตรี แขวงดินแดง เขตดินแดง กรุงเทพมหานคร 10400
เว็บไซต์: www.bangkok.go.th/dindaeng
 ส่วนหนึ่งของสารานุกรมประเทศไทย
ดินแดง เป็นหนึ่งในห้าสิบเขตของกรุงเทพมหานคร สภาพทั่วไปเป็นแหล่งการค้า การบริการ และแหล่งที่อยู่อาศัยหนาแน่นมาก
ที่ตั้งและอาณาเขต

เขตดินแดงตั้งอยู่ทางฝั่งตะวันออกของแม่น้ำเจ้าพระยาหรือฝั่งพระนคร มีอาณาเขตติดต่อเรียงตามเข็มนาฬิกาดังนี้
ทิศเหนือ ติดต่อกับเขตจตุจักร มีคลองบางซื่อ คลองพระยาเวิก และคลองน้ำแก้วเป็นเส้นแบ่งเขต
ทิศตะวันออก ติดต่อกับเขตห้วยขวาง มีถนนรัชดาภิเษกและถนนอโศก-ดินแดงเป็นเส้นแบ่งเขต
ทิศใต้ ติดต่อกับเขตราชเทวี มีคลองสามเสนเป็นเส้นแบ่งเขต
ทิศตะวันตก ติดต่อกับเขตพญาไท มีถนนวิภาวดีรังสิตเป็นเส้นแบ่งเขต
ที่มาของชื่อเขต

พื้นที่ส่วนใหญ่ของเขตดินแดงในอดีตเป็นทุ่งนากว้างขวางเช่นเดียวกับท้องที่รอบนอกแห่งอื่น ๆ ในจังหวัดพระนคร จนกระทั่งในสมัยที่จอมพล ป.พิบูลสงคราม เป็นนายกรัฐมนตรี มีการตัดถนนต่อจากปลายถนนราชวิถีตรงหัวมุมที่บรรจบกับถนนราชปรารภ (ปัจจุบันคือบริเวณสะพานพรหมโยธี ใกล้ทางแยกสามเหลี่ยมดินแดง เขตราชเทวี) เข้ามาในพื้นที่ และสร้างต่อไปจนถึงบริเวณโรงเรียนพร้อมพรรณวิทยา (ถนนประชาสงเคราะห์) ในปัจจุบัน ต่อมาถนนสายนี้ได้กลายเป็นเส้นทางคมนาคมหลักในพื้นที่ แต่เนื่องจากใช้ดินลูกรังเป็นวัสดุในการก่อสร้าง เมื่อรถยนต์วิ่งผ่านจึงทำให้เกิดฝุ่นสีแดงกระจายไปทั่ว หลังคาบ้านเรือนถูกฝุ่นจับกลายเป็นสีแดง ผู้คนจึงเรียกถนนสายนี้ว่า "ถนนดินแดง" และเรียกย่านนั้นว่า "ดินแดง" ภายหลังเมื่อทางราชการมีนโยบายเพิ่มเขตการปกครองใหม่ในกรุงเทพมหานคร ก็ได้นำชื่อนี้มาตั้งเป็นชื่อของแขวงและเขตด้วย
ประวัติ

แต่เดิมพื้นที่เขตดินแดงเป็นส่วนหนึ่งของตำบลสามเสนในและตำบลสามเสนนอก อำเภอบางซื่อ จนกระทั่งใน พ.ศ. 2481 (รัชสมัยพระบาทสมเด็จพระเจ้าอยู่หัวอานันทมหิดล) ทางการได้ปรับปรุงเขตการปกครองใหม่เพื่อให้เหมาะสมกับสภาพพื้นที่ โดยให้ยุบรวมอำเภอที่มีจำนวนประชากรและปริมาณงานไม่มากเข้าด้วยกัน ทำให้อำเภอบางซื่อถูกยุบลง ตำบลสามเสนในจึงย้ายมาขึ้นกับอำเภอดุสิต ส่วนตำบลสามเสนนอกย้ายไปขึ้นกับอำเภอบางกะปิ ต่อมาใน พ.ศ. 2509 ทางราชการได้โอนตำบลสามเสนในมาขึ้นกับอำเภอพญาไทที่ตั้งขึ้นใหม่ ส่วนพื้นที่ทางด้านตะวันออกของแขวงสามเสนในเพิ่งได้รับการยกฐานะเป็น แขวงดินแดง ขึ้นกับเขตพญาไท หลังจากที่มีการเปลี่ยนรูปแบบการปกครองเมืองหลวงเป็นกรุงเทพมหานครไปแล้ว
ต่อมาใน พ.ศ. 2521 จึงมีพระราชกฤษฎีกาโอนแขวงดินแดงไปขึ้นกับเขตห้วยขวาง เพื่อจัดขนาดพื้นที่และจำนวนประชากรของแต่ละเขตให้มีความเหมาะสมในการปกครองและการอำนวยความสะดวกแก่ประชาชน ภายหลังเขตห้วยขวางมีความเจริญและมีประชากรหนาแน่นขึ้น อีกทั้งท้องที่บางแห่งโดยเฉพาะแขวงดินแดงยังอยู่ไกลจากสำนักงานเขตมาก ทำให้ไม่สะดวกต่อการบริการประชาชน ใน พ.ศ. 2532 กรุงเทพมหานครจึงได้ตั้งสำนักงานเขตห้วยขวาง สาขาดินแดงขึ้น เพื่อดูแลพื้นที่แขวงดินแดง
และในวันที่ 8 ตุลาคม พ.ศ. 2536 ได้มีประกาศกระทรวงมหาดไทยรวมพื้นที่แขวงดินแดง บางส่วนของแขวงห้วยขวาง บางส่วนของแขวงสามเสนนอก เขตห้วยขวาง บางส่วนของแขวงสามเสนใน เขตพญาไท และบางส่วนของแขวงมักกะสัน เขตราชเทวี มาจัดตั้งเป็น เขตดินแดง ขึ้น เพื่อประโยชน์ในการปกครอง การบริหารราชการ และการให้บริการแก่ประชาชนที่เพิ่มจำนวนมากขึ้นในท้องที่ และในวันที่ 21 ตุลาคม  ปีเดียวกัน กรุงเทพมหานครก็ได้ประกาศตั้งแขวงดินแดงเต็มพื้นที่เขตดินแดง โดยประกาศทั้ง 2 ฉบับเริ่มมีผลบังคับใช้ในวันเดียวกันคือวันที่ 14 มกราคม พ.ศ. 2537
การแบ่งเขตการปกครอง

ในวันที่ 26 กรกฎาคม พ.ศ. 2560 กรุงเทพมหานครได้ประกาศจัดตั้งแขวงรัชดาภิเษกแยกจากพื้นที่แขวงดินแดงโดยใช้ถนนมิตรไมตรีและถนนประชาสงเคราะห์เป็นเส้นแบ่งเขตและให้มีผลบังคับใช้ในวันเดียวกัน ส่งผลให้เขตดินแดงในปัจจุบันแบ่งเขตการปกครองย่อยออกเป็น 2 แขวง ได้แก่
| หมาย เลข | อักษรไทย | อักษรโรมัน | พื้นที่  (ตร> กม.) | จำนวนประชากร  (ธันวาคม 2566) | ความหนาแน่นประชากร  (ธันวาคม 2566) | แผนที่ |
| --- | --- | --- | --- | --- | --- | --- |
| 1. | ดินแดง | Din Daeng | 4.618 | 68,251 | 14,779.34 |  |
| 2. | รัชดาภิเษก | Ratchadaphisek | 3.736 | 41,551 | 11,121.79 |  |
| ทั้งหมด | ทั้งหมด | ทั้งหมด | 8.354 | 109,802 | 13,143.64 |  |
ประชากร

| สถิติประชากรตามทะเบียนราษฎร เขตดินแดง> ปี (พ.ศ.) | สถิติประชากรตามทะเบียนราษฎร เขตดินแดง> ประชากร | สถิติประชากรตามทะเบียนราษฎร เขตดินแดง> การเพิ่มและการลด |
| --- | --- | --- |
| 2535 | 170,941 | ไม่ทราบ |
| 2536 | 170,934 | -7 |
| 2537 | 182,195 | +11,261 |
| 2538 | 177,685 | -4,510 |
| 2539 | 173,672 | -4,013 |
| 2540 | 171,062 | -2,610 |
| 2541 | 168,552 | -2,510 |
| 2542 | 166,187 | -2,365 |
| 2543 | 162,002 | -4,185 |
| 2544 | 159,570 | -2,432 |
| 2545 | 157,896 | -1,674 |
| 2546 | 155,766 | -2,130 |
| 2547 | 147,381 | -8,385 |
| 2548 | 146,031 | -1,350 |
| 2549 | 144,461 | -1,570 |
| 2550 | 141,765 | -2,696 |
| 2551 | 139,585 | -2,180 |
| 2552 | 136,696 | -2,889 |
| 2553 | 134,480 | -2,216 |
| 2554 | 131,847 | -2,633 |
| 2555 | 130,202 | -1,645 |
| 2556 | 128,838 | -1,364 |
| 2557 | 127,260 | -1,578 |
| 2558 | 125,964 | -1,296 |
| 2559 | 123,966 | -1,998 |
| 2560 | 122,563 | -1,403 |
| 2561 | 120,761 | -1,802 |
| 2562 | 119,150 | -1,611 |
| 2563 | 115,508 | -3,642 |
| 2564 | 112,814 | -2,694 |
| 2565 | 111,052 | -1,762 |
| 2566 | 109,802 | -1,250 |
เหตุการณ์สำคัญ

22-25 ธันวาคม พ.ศ. 2556 - มวลชนแนวร่วมของ คณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยที่สมบูรณ์อันมีพระมหากษัตริย์ทรงเป็นประมุข (กปปส.) เดินขบวนไปจากสถานที่ชุมนุม เพื่อปิดล้อมรอบนอกสถานที่ มิให้สำนักงานคณะกรรมการการเลือกตั้ง (กกต.) ดำเนินการเปิดรับสมัคร แก่ผู้สมัครเข้ารับการเลือกตั้งสมาชิกสภาผู้แทนราษฎรเป็นการทั่วไป พ.ศ. 2557 ภายในอาคารกีฬาเวสน์ 2 อนึ่ง ในวันถัดมา (26 ธันวาคม พ.ศ. 2556) เครือข่ายนักศึกษาประชาชนปฏิรูปประเทศไทย (คปท.) ซึ่งเป็นองค์กรแนวร่วมของ กปปส. ที่ยังคงปักหลักปิดล้อมสถานที่อยู่รอบนอก เข้าปะทะกับกำลังเจ้าหน้าที่ตำรวจ เมื่อทราบว่าสำนักงาน กกต.กำลังดำเนินขั้นตอนการรับสมัคร ให้แก่ผู้สมัครเข้ารับการเลือกตั้ง ส.ส.อยู่ภายใน
การคมนาคม

ทางสายหลักในพื้นที่เขตดินแดง ได้แก่
ถนนรัชดาภิเษก
ถนนดินแดง
ถนนอโศก-ดินแดง
ทางพิเศษเฉลิมมหานคร
ทางพิเศษศรีรัช (ส่วนนอกเมือง)
ส่วนทางสายรอง ได้แก่
| --- | --- |
 ถนนประชาสงเคราะห์  ถนนประชาราษฎร์บำเพ็ญ  ถนนสุทธิสารวินิจฉัย  ถนนประชาสุข (สุทธิสาร แยก 1):  ถนนมิตรไมตรี  ถนนมิตรไมตรี 1  ถนนดินแดง 1  ถนนจตุรทิศ  
ทางน้ำมีคลองบางซื่อ คลองน้ำแก้ว คลองสามเสน
และยังมีระบบขนส่งมวลชนตามแผนแม่บท ได้แก่
รถไฟฟ้ามหานคร สายเฉลิมรัชมงคล ตามแนวถนนรัชดาภิเษก (สถานีพระราม 9, สถานีศูนย์วัฒนธรรมแห่งประเทศไทย,  สถานีสุทธิสาร, สถานีรัชดาภิเษก)
รถไฟฟ้ามหานคร สายสีส้ม ตามแนวถนนวิภาวดีรังสิต, ถนนประชาสงเคราะห์ และตัดขวางบนถนนรัชดาภิเษก (สถานีดินแดง, สถานีประชาสงเคราะห์, สถานีศูนย์วัฒนธรรมแห่งประเทศไทย (ร่วมกับสายสีน้ำเงิน))
รถไฟฟ้าสายสีฟ้า ตามแนวถนนประชาสงเคราะห์, ถนนมิตรไมตรี, ถนนจตุรทิศ (สถานีประชาสงเคราะห์ (เชื่อมต่อกับสายสีส้ม), สถานีมิตรไมตรี, สถานีดินแดง)
สถานที่สำคัญ > สถานที่ราชการ

กระทรวงแรงงาน
กรมพัฒนาฝีมือแรงงาน
กรมสวัสดิการและคุ้มครองแรงงาน
กรมการจัดหางาน
ศาลาว่าการกรุงเทพมหานคร 2
วิทยาลัยป้องกันราชอาณาจักร
ศูนย์ฝึกกำลังสำรอง
สถานีวิทยุกระจายเสียงแห่งประเทศไทย
สถานีวิทยุโทรทัศน์แห่งประเทศไทย
สนามกีฬาศูนย์เยาวชนกรุงเทพมหานคร (ไทย-ญี่ปุ่น)
สำนักการวางผังและพัฒนาเมือง กรุงเทพมหานคร
สถานีตำรวจนครบาลห้วยขวาง
สถานีตำรวจนครบาลดินแดง
สถานีตำรวจนครบาลสุทธิสาร
สถานที่สำคัญ > หน่วยงานประเภทอื่น

ตลาดหลักทรัพย์แห่งประเทศไทย
สถานเอกอัครราชทูตสาธารณรัฐประชาชนจีนประจำประเทศไทย
สถานีวิทยุกระจายเสียงมหาวิทยาลัยเทคโนโลยีราชมงคลธัญบุรี
สถานที่สำคัญ > ศาสนสถาน

วัดกุนนทีรุทธาราม (วัดห้วยขวาง) วัดพุทธ ฝ่ายเถรวาท มหานิกาย
วัดพรหมวงศาราม (วัดหลวงพ่อเณร) วัดพุทธ ฝ่ายเถรวาท มหานิกาย
วัดเล่งจิ๋วเจงเสี่ย (วัดจีน) วัดพุทธ ฝ่ายมหายาน
วัดแม่พระฟาติมา วัดคริสต์ นิกายโรมันคาทอลิก
มัสยิดมูฮายีรีน
มัสยิดดารุ้ลมู่ฮาญีรีน
วัดตะพาน (วัดพุทธ)
สถานที่สำคัญ > ศูนย์การค้า

ฟอร์จูนทาวน์ & โลตัส (ห้างสรรพสินค้า) ฟอร์จูนทาวน์
บิ๊กซี เอ็กซ์ตร้า รัชดาภิเษก
เดอะ สตรีท รัชดา
เอสพลานาด รัชดาภิเษก
สถานศึกษา > ระดับอุดมศึกษา

มหาวิทยาลัยเทคโนโลยีราชมงคลตะวันออก วิทยาเขตจักรพงษภูวนารถ
มหาวิทยาลัยหอการค้าไทย
สถานศึกษา > โรงเรียนมัธยมศึกษาสังกัดสำนักงานคณะกรรมการการศึกษาขั้นพื้นฐาน

โรงเรียนเตรียมอุดมศึกษาน้อมเกล้ากุนนที
โรงเรียนสุรศักดิ์มนตรี
โรงเรียนพิบูลประชาสรรค์
สถานศึกษา > การอาชีวศึกษา

วิทยาลัยอาชีวศึกษาเทคนิควิทยา
วิทยาลัยอาชีวศึกษาพณิชยการจำนงค์และวิทยาลัยเทคโนโลยีบริหารธุรกิจจำนงค์
สถานศึกษา > โรงเรียนสังกัดสำนักการศึกษากรุงเทพมหานคร

โรงเรียนสามเสนนอก (ประชาราษฎร์อนุกูล)
โรงเรียนวิชูทิศ
โรงเรียนวิชากร
สถานศึกษา > โรงเรียนสังกัดสำนักบริหารงานคณะกรรมการส่งเสริมการศึกษาเอกชน

โรงเรียนปัญจทรัพย์
โรงเรียนพร้อมพรรณวิทยา
โรงเรียนอำนวยพิทยา
โรงเรียนแม่พระฟาติมา
โรงเรียนกอบวิทยา
โรงเรียนจันทรวิชา
โรงเรียนจำนงค์พิทยา
โรงเรียนจำนงค์วิทยา
โรงเรียนนิธิปริญญา
โรงเรียนประไพพัฒน์
โรงเรียนสามัคคีบำรุงวิทยา
โรงเรียนอนุบาลเอกลักษณ์
โรงเรียนอนุบาลชินณพงศ์
โรงเรียนอนุบาลปานตา
โรงเรียนอนุบาลสมใจ
โรงเรียนอนุบาลสัตย์สงวนอนุสรณ์
โรงเรียนอนุบาลลีนา
โรงเรียนอนุบาลรังสีวิทย์
แหล่งข้อมูลอื่น

เว็บไซต์สำนักงานเขตดินแดง
แผนที่เขตดินแดง เก็บถาวร 2007-09-27 ที่ เวย์แบ็กแมชชีน
| ด ค กเขตในกรุงเทพมหานคร |
| --- | --- | --- |
| ฝั่งธนบุรี |  คลองสาน  จอมทอง  ตลิ่งชัน  ทวีวัฒนา  ทุ่งครุ  ธนบุรี  บางกอกน้อย  บางกอกใหญ่  บางขุนเทียน  บางแค  บางบอน  บางพลัด  ภาษีเจริญ  ราษฎร์บูรณะ  หนองแขม  |  |
| ฝั่งพระนคร |  คลองเตย  คลองสามวา  คันนายาว  จตุจักร  ดอนเมือง  ดินแดง  ดุสิต  บางกะปิ  บางเขน  บางคอแหลม  บางซื่อ  บางนา  บางรัก  บึงกุ่ม  ปทุมวัน  ประเวศ  ป้อมปราบศัตรูพ่าย  พญาไท  พระโขนง  พระนคร  มีนบุรี  ยานนาวา  ราชเทวี  ลาดกระบัง  ลาดพร้าว  วังทองหลาง  วัฒนา  สวนหลวง  สะพานสูง  สัมพันธวงศ์  สาทร  สายไหม  หนองจอก  หลักสี่  ห้วยขวาง  |  |
ถนนสุทธิสารวินิจฉัย ใกล้แยกสุทธิสาร ในปี พ.ศ. 2565
สตีเวน เจอร์ราร์ด
ก่อนเส้นทางอาชีพ

สตีเวน เจอร์ราร์ด เป็นผลผลิตของโรงเรียนฟุตบอลลิเวอร์พูล (Liverpool Youth Academy) โดยเข้าร่วมเป็นนักฟุตบอลเยาวชนของสโมสรตั้งแต่อายุ 9 ขวบ โดยเริ่มแรกเลยเขาเล่นมิดฟิลด์ทางด้านขวา และมิดฟิลด์ตัวกลาง
สโมสรอาชีพ > ลิเวอร์พูล > การเริ่มต้น (1998–2004)

ในวันที่ 29 พฤศจิกายน ค.ศ. 1998 เจอร์ราร์ดได้ลงเล่นในทีมชุดใหญ่ของลิเวอร์พูลเป็นนัดแรก ในนัดที่เปิดสนามแอนฟีลด์เจอกับ แบล็กเบิร์นโรเวอส์ โดยสิ้นสุดฤดูกาลนี้เขาลงเล่นให้ทีม 12 นัดซึ่งส่วนใหญ่ยังเป็นตัวสำรอง
เจอร์ราร์ดได้มีโอกาสเล่นชุดใหญ่ของลิเวอร์พูลอย่างเต็มตัว โดยเขาลงเล่น 29 นัด ยิงได้ 1 ประตู ประตูแรกของเจอร์ราร์ดเกิดขึ้นในนัดที่เปิดสนามแอนฟีลด์เอาชนะ เชฟฟีลด์เวนส์เดย์ 4-1 ซึ่งเขาเปลี่ยนมาเล่นบทมิดฟิลด์ตัวปะทะ ทำให้ได้รับ ใบเหลือง และ ใบแดง บ่อยครั้ง
เจอร์ราร์ดลงเล่นในเกมลีก 33 นัด ยิงได้ 7 ประตู และลงเล่นในเกมยูฟ่าคัพ อีก 9 นัดทำได้ 2 ประตู พาทีมลิเวอร์พูลคว้าทริปเปิลแชมป์ ลีกคัพ , ยูฟ่าคัพ และ เอฟเอคัพ ในฤดูกาลเดียว รวมถึงทำประตูแรกในศึกแดงเดือดเอาชนะคู่ปรับตลอดกาล แมนเชสเตอร์ยูไนเต็ด 2-0
เจอร์ราร์ดลงเล่นในเกมลีก 28 นัดยิงได้ 3 ประตู และช่วยให้ลิเวอร์พูล ได้อันดับ 2 ทำให้ ลิเวอร์พูล จบอันดับเหนือกว่า แมนเชสเตอร์ยูไนเต็ด คู่ปรับตลอดกาล ได้เป็นครั้งแรกในพรีเมียร์ลีก รวมถึงเอาชนะ แมนเชสเตอร์ยูไนเต็ด ได้ทั้งเหย้าและเยือนอีกด้วย และในยูฟ่าแชมเปียนส์ลีก ลงเล่น 12 นัดกับอีก 1 ประตู ด้วยผลงานยอดเยี่ยมทำให้เขาได้รับรางวัลนักฟุตบอลดาวรุ่งยอดเยี่ยมแห่งปีของพีเอฟเอ (PFA Young Player of the Year) รวมถึงได้ถ้วยในประเทศ ชาริตีชีลด์ จากการเอาชนะคู่ปรับตลอดกาล แมนเชสเตอร์ยูไนเต็ด 2-1
เจอร์ราร์ดลงเล่นในเกมลีก 34 นัด ยิงได้ 5 ประตู และช่วยให้ลิเวอร์พูล ได้อันดับ 5 แต่ เจอร์ราร์ด ก็โดน ใบแดง ไล่ออกจากสนามในนัดสุดท้ายของฤดูกาลอีกด้วย และลงเล่นเกมยุโรปอีก 11 นัด และพาทีมคว้าแชมป์ลีกคัพ เอาชนะ แมนเชสเตอร์ยูไนเต็ด คู่ปรับตลอดกาล 2-0 โดย เจอร์ราร์ด และ ไมเคิล โอเวน ช่วยทำประตูในเกมนี้
เจอร์ราร์ดลงเล่นในเกมลีก 34 นัด ยิงได้ 4 ประตู และช่วยให้ลิเวอร์พูล ได้อันดับ 4 ทำให้ ลิเวอร์พูล ได้ไปเล่นยูฟ่าแชมเปียนส์ลีก และลงเล่นในเกมยูฟ่าคัพ 8 นัด ยิงได้ 2 ประตู และในฤดูกาลนี้เจอร์ราร์ดได้รับแต่งตั้งให้เป็นกัปตันทีมคนใหม่ของลิเวอร์พูล แทนที่ ซามี ฮูเปีย
สโมสรอาชีพ > ลิเวอร์พูล > ชัยชนะของแชมเปียนส์ลีกและเอฟเอคัพ (2004–2007)

เจอร์ราร์ดพาทีมลิเวอร์พูลเข้าชิงลีกคัพ กับ เชลซี แต่แพ้ไป 3-2 โดยเขาทำเข้าประตูตัวเองซึ่งเป็นประตูตีเสมอ 1-1 อีกด้วย และเกือบจะย้ายไปเล่นให้กับ เชลซี แต่สุดท้าย เจอร์ราร์ด ตัดสินใจอยู่กับลิเวอร์พูลต่อไป ผลงานใน ยูฟ่าแชมเปียนส์ลีก เจอร์ราร์ด ยิงประตูสุดสวยในนัดที่ชนะ โอลิมเปียกอส 3-1 ทำให้ ลิเวอร์พูล ผ่านเข้ารอบ 16 ทีมสุดท้ายได้อย่างปาฏิหาริย์ รอบต่อมา ลิเวอร์พูล ก็สามารถเอาชนะ ไบเออร์เลเวอร์คูเซิน 3-1 ได้ทั้ง 2 นัด และผ่านเข้ารอบ 8 ทีมสุดท้ายไปเจอกับ ยูเวนตุส โดยนัดแรก ลิเวอร์พูล ชนะ 2-1 ที่แอนฟีลด์ นัดที่ 2 เสมอ 0-0 ทำให้ ลิเวอร์พูล ผ่านเข้ารอบรองชนะเลิศ ไปเจอกับ เชลซี โดยนัดแรกเสมอ 0-0 ที่ สแตมฟอร์ด บริดจ์ นัดที่ 2 ลิเวอร์พูล ชนะ 1-0 ที่ แอนฟีลด์ ทำให้ ลิเวอร์พูล ผ่านเข้ารอบชิงชนะเลิศ และ เจอร์ราร์ดก็สามารถพาทีมคว้าถ้วยยูฟ่าแชมเปียนส์ลีก โดยเอาชนะ เอซี มิลาน จากการดวลจุดโทษ ซึ่งในครึ่งแรกมิลานนำอยู่ถึง 3-0 แต่ในครึ่งหลัง เจอร์ราร์ด ทำประตูตีไข่แตกไล่มาเป็น 1-3 และลิเวอร์พูลกลับมาตีเสมอ 3-3 ในพรีเมียร์ลีก เจอร์ราร์ดลงเล่นในเกมลีก 30 นัดทำได้ 7 ประตู และช่วยให้ ลิเวอร์พูล ได้อันดับ 5 ทำให้ ลิเวอร์พูล ไม่ได้อันดับไปเล่นยูฟ่าแชมเปียนส์ลีก แต่จากการที่ ลิเวอร์พูล คว้าแชมป์ยูฟ่าแชมเปียนส์ลีก ทำให้ ลิเวอร์พูล ได้ไปเล่นยูฟ่าแชมเปียนส์ลีก
เจอร์ราร์ดทำประตูตีเสมอ เวสต์แฮมยูไนเต็ด (3-3) ในรอบชิงชนะเลิศ เอฟเอคัพ ส่งให้ ลิเวอร์พูล เป็นแชมป์ในท้ายที่สุด จากการดวลจุดโทษ  ประตูจากการยิงไกลระยะ 35 หลานี้เป็นหนึ่งในประตูยอดเยี่ยมของรอบชิงชนะเลิศตลอดกาล และทำให้ สตีเวน เจอร์ราร์ด เป็นนักเตะเพียงคนเดียวที่ทำประตูในรอบชิงชนะเลิศฟุตบอลถ้วย 4 รายการใหญ่ เช่น ยูฟ่าคัพ กับ อลาเบส, ลีกคัพ กับ แมนเชสเตอร์ยูไนเต็ด, ยูฟ่าแชมเปียนส์ลีก กับ เอซี มิลาน และ เอฟเอคัพ กับ เวสต์แฮมยูไนเต็ด ส่วนในพรีเมียร์ลีก เจอร์ราร์ดลงเล่น 32 นัด ยิงได้ 10 ประตู และช่วยให้ ลิเวอร์พูล ได้อันดับ 3 เป็นรองแค่ เชลซี กับ แมนเชสเตอร์ยูไนเต็ด เท่านั้น ด้วยผลงานยอดเยี่ยมทำให้ เจอร์ราร์ด ได้รับรางวัลนักฟุตบอลยอดเยี่ยมแห่งปีของพีเอฟเอ (PFA Players' Player of the Year)
แม้จะช่วยให้ลิเวอร์พูลสามารถผ่านเชลซี ได้จากการดวลจุดโทษ ในรอบรองชนะเลิศ ยูฟ่าแชมเปียนส์ลีก ได้ และเข้าชิงกับ เอซี มิลาน อีกครั้ง แต่ก็ต้องพ่ายไป 2-1 สำหรับถ้วยในประเทศก็มีเพียง คอมมิวนิตีชีลด์ กับ เชลซี เท่านั้น โดยชนะไป 2-1 ส่วนในพรีเมียร์ลีก เจอร์ราร์ดลงเล่น 36 นัด ยิงได้ 7 ประตู และช่วยให้ลิเวอร์พูล ได้อันดับ 3 เป็นฤดูกาลที่สองติดต่อกัน
สโมสรอาชีพ > ลิเวอร์พูล > 2007–2012

ลิเวอร์พูลจะไม่ได้แชมป์อะไรเลย แต่เจอร์ราร์ดสามารถช่วยให้ทีมจบอันดับ 4 ของตาราง ทำให้ ลิเวอร์พูล ได้ไปเล่นยูฟ่าแชมเปียนส์ลีก และทำประตูได้มากที่สุดในทีม โดยยิงได้ 11 ประตู ในพรีเมียร์ลีก เป็นรองแค่ เฟร์นันโด ตอร์เรส ดาวยิงชาวสเปนคนใหม่ของทีมที่ค่าตัวแพงที่สุด ยิงไป 24 ประตู ย้ายมาจาก อัตเลติโกเดมาดริด โดย เจอร์ราร์ด กับ ตอร์เรส ช่วยทำประตูให้ ลิเวอร์พูล รวมทั้งหมด 54 ประตู
เจอร์ราร์ดไม่สามารถพาทีมได้แชมป์อะไรเลย แต่เจอร์ราร์ดพาทีมหงส์แดงเล่นได้ดีที่สุดในฤดูกาลก็ว่าได้ เพราะผลงานของลิเวอร์พูลในพรีเมียร์ลีกแม้ว่าจะได้แค่อันดับ 2 แต่ลิเวอร์พูลเป็นทีมที่แพ้น้อยที่สุด แพ้แค่ 2 นัดคือพ่ายต่อ ทอตนัมฮอตสเปอร์ 2-1 และ มิดเดิลส์เบรอ 2-0 และฤดูกาลนี้ลิเวอร์พูลทำประตูมากที่สุดอันดับ 1 และเป็นทีมเดียวไม่แพ้ใครในบ้านทั้งฤดูกาลอีกด้วย และน่าทึ่งกว่านี้ในลีกหงส์แดงไม่แพ้ต่อทีม Big 4 ทั้ง เชลซี, แมนเชสเตอร์ยูไนเต็ด และ อาร์เซนอล โดย ชนะ เชลซี 1-0 (สแตมฟอร์ดบริดจ์) และ 2-0, ชนะ แมนเชสเตอร์ยูไนเต็ด 2-1 และ 4-1 (โอลด์แทรฟฟอร์ด)   และเสมอ อาร์เซนอล 1-1 (เอมิเรตส์สเตเดียม) และ 4-4 และฤดูกาลนี้เจอร์ราร์ดทำประตูมากที่สุดให้กับทีม โดยยิงได้ 16 ประตู ผลงาน ยูฟ่าแชมเปียนส์ลีก ของเจอร์ราร์ด ก็โชว์ผลงานได้ยอดเยี่ยม ลงเล่นเกมยุโรป 10 นัด ทำได้ 7 ประตู และทำประตูที่ 100 ให้กับ ลิเวอร์พูล ในนัดที่เจอกับ พีเอสวี ไอนด์โอเฟน รวมถึงทำ 2 ประตูในนัดที่เอาชนะ เรอัลมาดริด แชมป์ยุโรป 9 สมัย 4-0 ในรอบ 16 ทีมสุดท้าย นัดที่ 2 ที่แอนฟีลด์ นอกจากนี้เจอร์ราร์ดสามารถทำ แฮตทริก ได้ 1 ครั้งคือ ในนัดที่เจอกับ แอสตันวิลลา โดยลิเวอร์พูลชนะไป 5-0
เจอร์ราร์ดลงเล่นในเกมลีก 33 นัด ยิงได้ 9 ประตู ถือว่าเป็นฤดูกาลที่ย่ำแย่ของลิเวอร์พูล โดยฤดูกาลนี้ลิเวอร์พูลทำผลงานได้แย่กว่าฤดูกาลที่แล้ว ผลงาน ยูฟ่าแชมเปียนส์ลีก ของหงส์แดงตกรอบแบ่งกลุ่มอย่างรวดเร็ว ในเอฟเอคัพ ก็ตกรอบตั้งแต่รอบ 3 โดยพ่ายต่อ เรดิง 2-1 และที่แย่ไปกว่านั้น ผลงานในพรีเมียร์ลีก ลิเวอร์พูล ทำอันดับได้ต่ำที่สุดในรอบหลายปี โดยได้อันดับ 7 ซึ่งแตกต่างกับปีที่แล้วเป็นอย่างมาก โดยปีที่แล้วลิเวอร์พูลแพ้แค่ 2 นัดแต่ว่าปีนี้แพ้ถึง 11 นัด
เจอร์ราร์ดลงเล่นในเกมลีก 21 นัด ยิงได้แค่ 4 ประตู เนื่องจาก เจอร์ราร์ดมีปัญหาอาการบาดเจ็บรบกวนอยู่ตลอดเวลา ทำให้ เจอร์ราร์ดต้องพักจนจบฤดูกาลก่อนเพื่อนร่วมทีม ผลงานในพรีเมียร์ลีก ได้อันดับ 6 ของตารางทำให้ ลิเวอร์พูล ไม่ได้ไปเล่นฟุตบอลยุโรป และในเอฟเอคัพ รอบ 3 ลิเวอร์พูล เจอกับ แมนเชสเตอร์ยูไนเต็ด ที่ โอลด์แทรฟฟอร์ด แต่ก็แพ้ไป 1-0 และเจอร์ราร์ด ก็โดน ใบแดง ไล่ออกจากสนามอีกด้วย แต่ผลงานในยูโรปาลีก เจอร์ราร์ด สามารถทำแฮตทริกได้ ในนัดที่เจอกับ นาโปลี โดยลิเวอร์พูลชนะไป 3-1
เจอร์ราร์ดลงเล่นในเกมลีก 18 นัด ยิงประตูไปได้ 5 ประตู ในฤดูกาลนี้ถือว่าเป็นยุคที่ตกต่ำของลิเวอร์พูลเลยก็ว่าได้ เนื่องจากได้อันดับ 8 ของตารางและขาดผู้เล่นหลัก ๆ ไปเยอะ และเจอร์ราร์ด ก็ไม่ได้ลงเล่นบ่อยมากนักโดยเฉพาะในช่วงต้นฤดูกาล ประตูแรกที่เจอร์ราร์ดยิงได้ในลีกฤดูกาลนี้คือในนัดที่เสมอกับแมนเชสเตอร์ยูไนเต็ด 1-1 แต่ในลีกคัพ รอบรองชนะเลิศ นัดแรก เขาก็ยิงประตูชัยให้ ลิเวอร์พูล เอาชนะ แมนเชสเตอร์ซิตี ที่เอติฮัดสเตเดียม 1-0 ก่อนจะเสมอ 2-2 ในนัดที่ 2 ที่ แอนฟีลด์ และก็สามารถนำทีมได้แชมป์ ลีกคัพ มาได้ ด้วยการยิงจุดโทษตัดสินชนะ คาร์ดิฟฟ์ซิตี ผลประตูรวม 3-2 และนำทีมไปสู่รอบชิงชนะเลิศ เอฟเอคัพ แต่ก็แพ้ เชลซี ไปด้วยสกอร์ 2-1 อย่างน่าเสียดาย ในฤดูกาลนี้เจอร์ราร์ดทำ แฮตทริก ได้ 1 ครั้งคือ ในนัดที่เจอกับ เอฟเวอร์ตัน โดยลิเวอร์พูลชนะไป 3-0 และเป็นการลงสนามนัดที่ 400 ในพรีเมียร์ลีก ของ เจอร์ราร์ด อีกด้วย
สโมสรอาชีพ > แอลเอ แกแลกซี

ในวันที่ 11 กรกฎาคม ค.ศ. 2015 เจอร์ราร์ดลงเล่นนัดแรกให้กับ ลอสแอนเจลิส แกแลกซี โดยลงเล่น 45 นาทีแรก ในนัดที่อุ่นเครื่องกระชับมิตรเอาชนะ คลับ อเมริกา 2-1 ต่อมา ในวันที่ 14 กรกฎาคม ค.ศ. 2015 เจอร์ราร์ดลงเล่นนัดที่สองโดยเป็นนัดแรกอย่างเป็นทางการในฟุตบอลถ้วยยูเอสโอเพนคัพ พ่ายแพ้ให้กับ รีล ซอลต์ เลค 0-1 ต่อมา ในวันที่ 17 กรกฎาคม ค.ศ. 2015 เจอร์ราร์ดลงเล่นในเมเจอร์ลีกซอกเกอร์เป็นนัดแรกและยิงประตูแรกให้กับ ลอสแอนเจลิส แกแลกซี รวมถึงเปิดบอลให้อดีตเพื่อนร่วมทีมสโมสรลิเวอร์พูล ร็อบบี คีน กัปตันทีมลอสแอนเจลิส แกแลกซี ทำประตูในนัดที่ ลอสแอนเจลิส แกแลกซี เอาชนะ ซาน โฮเซ่ เอิร์ธเควกส์ 5-2 ต่อมา ในวันที่ 27 กันยายน ค.ศ. 2015 เจอร์ราร์ด ทำประตูที่ 2 ในเมเจอร์ลีกซอกเกอร์ ในนัดที่ ลอสแอนเจลิส แกแลกซี เอาชนะ ดัลลัส 3-2
ในวันที่ 28 ตุลาคม ค.ศ. 2015 เจอร์ราร์ดลงเล่นในเพลย์ออฟ เมเจอร์ลีกเจอกับ ซีเอตเติล ซาวน์เดอร์ สุดท้าย ลอสแอนเจลิส แกแลกซี เป็นฝ่ายแพ้ไป 2-3 ทำให้ไม่สามารถพา ลอสแอนเจลิส แกแลกซี ป้องกันแชมป์ลีกได้
ในวันที่ 23 เมษายน ค.ศ. 2016 เจอร์ราร์ดยิงประตูแรกในฤดูกาล 2016 ในนัดที่ ลอสแอนเจลิส แกแลกซี เอาชนะ รีล ซอลต์ เลค 5-2 ต่อมา ในวันที่ 8 พฤษภาคม ค.ศ. 2016 เจอร์ราร์ดทำประตูที่ 2 ในเมเจอร์ลีกซอกเกอร์ ในนัดที่ ลอสแอนเจลิส แกแลกซี เอาชนะ นิวอิงแลนด์ เรฟโวลูชั่น 4-2 ต่อมา ในวันที่ 16 กรกฎาคม ค.ศ. 2016 เจอร์ราร์ดทำประตูชัยให้ ลอสแอนเจลิส แกแลกซี เอาชนะ ฮิวสตัน ไดนาโม 1-0
ในวันที่ 15 พฤศจิกายน ค.ศ. 2016 เจอร์ราร์ดตัดสินใจออกจากทีมหลังจบฤดูกาล โดยนักเตะทำประตูได้ 5 ลูก และ แอสซิสต์ 14 ลูกตลอดการลงสนามกว่า 34 เกมให้กับลอสแอนเจลิส แกแลกซี ต่อมา ในวันที่ 24 พฤศจิกายน ค.ศ. 2016 เจอร์ราร์ดตัดสินใจประกาศแขวนสตั๊ดอย่างเป็นทางการด้วยวัย 36 ปี